**Marie Louise Yovanovitch** (født 11. november 1958 i Montreal i Canada) er en amerikansk pensjonert diplomat. Hun var fra 2016 ambassadør for USA i Ukraina, inntil hun i 2019 ble tilbakekalt før utløpt tjenestetid.

Liv og virke
------------

### Bakgrunn

Marie Yovanovitch er datter av Mikhail Yovanovitch og Nadia (Theokritoff) Yovanovitch, som flyktet fra Sovjetunionen og senere fra nazistene.

Hennes farfar var serber, morfaren utvandrer fra Russland til Tyskland, der moren vokste opp. Det ble talt russisk i Maries foreldrehjem.

Hun vokste fra tre års alder opp i Connecticut i USA, og gikk i college i Kent i delstaten. Hun studerte russisk og historie ved Princeton University i New Jersey. Hun tok mastergrad ved National Defense University.

Marie Yovanovitch ble naturalisert som amerikansk statsborger som 18-åring.

### Karriere

Hun begynte i den amerikanske utenrikstjeneste i 1986, og fikk uteplasseringer i Mogadishu (Somalia), London (Storbritannia), Moskva (Russland) og i Ottawa (Canada).

Fra 2004 til 2005 arbeidet hun i staben rundt Under Secretary of State for Political Affairs.

Den amerikanske ambassade i Kiev.
Hun var USAs ambassadør i Bisjkek i Kirgisistan (2005-2008) og deretter i Jerevan i Armenia (2008-2011), begge ganger bekreftet av Senatet ved akklamasjon (*voice vote*).

I perioden 2012-2013 var hun *Principal Deputy Assistant Secretary for Bureau European and Eurasian Affairs*. Yovanovitch var der ansvarlig for europeiske og globale spørsmål. Hun arbeidet som rektor (dean) for *School of Language Studies ved Foreign Service Institute*, og *Deputy Commandant ved Eisenhower School* ved National Defense University, der hun underviste i spørsmål om nasjonal sikkerhet.

Yovanovitch ble nominert til ambadssadør til Ukraina 18. mai 2016 for å etterfølge Geoff Pyatt; nominasjonen ble bekreftet med akklamasjon (*voice vote*) i senatet 14. juli. Hun presenterte sin akkreditiver i Kiev 29. august 2016. Hun var ambassadør for USA i Ukraina inntil hun i 2019 ble tilbakekalt to måneder før utløpt tjenestetid. Hun er fortsatt[*når?*] tilknyttet utenrikstjenesten (2019), og er *diplomat in residence* ved Institute for the Study of Diplomacy ved jesuittordenens Georgetown University i Washington, D.C.

Marie Youvanovitch åpningsbemerkninger under hennes forklaring for Representantenes Hus.
### Høringer i 2019

Yovanovitch ble særlig kjent i offentligheten under de innledende undersøkelser i Representantenes hus, til et eventuelt vedtak om riksrettstiltale mot USAs president Donald Trump. Hun ble i 2019 nevnt i en telefonsamtale mellom USAs president Donald Trump og Ukrainas president Volodymyr Zelenskyj. Trump refererte til henne som «kvinnen» («the woman») og at hun «ville komme til å gjennomgå visse ting» («going to go through some things»). Marie Yovanovitch hadde i mai 2019 gått av som ambassadør i Ukraina etter det som ble hevdet å ha vært en svertekampanje, igangsatt av Trumps advokat Rudy Giuliani.

Referanser
----------

1. ↑   wikiaboutworld.com, besøkt 16. november 2019[Hentet fra Wikidata]
2. ↑   2001-2009.state.gov[Hentet fra Wikidata]
3. 1 2  Profil Marie L. Yovanovitch hos 2000.ua Arkivert 28. august 2016 hos Wayback Machine. av 20. mai 2016; lest 31. oktober 2016 (russisk)
4. ↑
5. ↑  «Executive Reports of Committees (Senate)». *Congressional Record*. 14. juli 2016. Besøkt 29. oktober 2016.
6. 1 2 3  LaFraniere, Sharon; Vogel, Kenneth P.; Baker, Peter (26. september 2019). «Trump Said Ukraine Envoy Would 'Go Through Some Things.' She Has Already.». *The New York Times* **(engelsk)**. ISSN 0362-4331.
7. ↑  Offizieller Lebenslauf von 2016
8. ↑  Offisiell CV pr 2009
9. ↑  «Amb. Marie L. Yovanovitch». *ISD* **(engelsk)**. Besøkt 15. november 2019.
10. ↑  «President Obama Announces More Key Administration Posts» (pressemelding). White House Press Office. 18. mai 2016.
11. ↑  «PN1493 – Nomination of Marie L. Yovanovitch for Department of State, 114th Congress (2015–2016)». *U.S. Congress*. 14. juli 2016. Besøkt 26. september 2019.
12. ↑  «Marie L. Yovanovitch». *Office of the Historian, United States Department of State*. Besøkt 7. oktober 2019.
13. ↑  «Ambassador Marie L. Yovanovitch» **(engelsk)**. Institute for the Study of Diplomacy, Georgetown University. Besøkt 27. september 2019.
14. ↑  Borger, Julian (11. oktober 2019). «Who is Marie Yovanovitch, the diplomat defying Trump to testify on Ukraine?». *The Guardian* **(engelsk)**. ISSN 0261-3077. Besøkt 16. november 2019.
15. ↑  Elster, Kristian (15. november 2019). «Trump angrep riksrettsvitne på Twitter mens høringen pågikk». *NRK*. Besøkt 16. november 2019.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |